ספר יראים/כא
כא
 

סימן כא כב   אחות אביו ואחות אמו. הזהיר עליהם הכתוב במקרא אחת בפ' קדושים תהיו דכתיב (ויקרא כ' י"ט) ערות אחות אמך ואחות אביך לא תגלה. והזהיר גם באחרי מות (שם י"ח י"ב) ערות אחות אביך לא תגלה שאר אביך היא, וכתיב (שם י"ח י"ג) ערות אחות אמך לא תגלה ותניא בתורת כהנים ומייתינן לה ביבמות בהבא על יבמתו (נ"ד ב') ערות אחות אביך ואחות אמך בין מן האב בין מן האם. אתה אומר כן או אינו אלא אחות אב מאב  ואחות אם מאם והדין נותן וכו' ת"ל ערות אחות אמך וערות אחות אביך בין מאב בין מהאם. ועונש שתיהן באחרי מות דכתיב ערות אחות אמך וגו' ועליהן נאמר בסוף הענין ונכרתו הנפשות העושות מקרב עמם. ועמם שלום . תולדות שתיהן אם אחות אביו ואם אחות אמו, ובהלכות גדולות מצאתים :